b'\n_START_ARTICLE_\nArtjom Dzjuba\n_START_SECTION_\nSeurajoukkueura\n_START_PARAGRAPH_\nDzjuba on FK Spartak Moskovan kasvatti. H\xc3\xa4n debytoi seuran edustusjoukkueessa Ven\xc3\xa4j\xc3\xa4n valioliigassa kaudella 2006\xe2\x80\x932015. Kaudella 2012\xe2\x80\x932013 h\xc3\xa4n debytoi seuran paidassa Mestareiden liigassa. Osan Spartak-ajastaan Dzjuba vietti lainalla muissa seuroissa, kahdesti Tom Tomskissa, vuosina 2009 ja 2010, sek\xc3\xa4 niin ik\xc3\xa4\xc3\xa4n kahdesti FK Rostovissa, vuosina 2013\xe2\x80\x932014 ja 2015. Yhteens\xc3\xa4 Dzjuba pelasi Spartak Moskovan paidassa 126 ottelua tehden 26 maalia ja voittaen kaudella 2013-2014 Ven\xc3\xa4j\xc3\xa4n cupin. _NEWLINE_Hein\xc3\xa4kuussa 2015 Dzjuba siirtyi Ven\xc3\xa4j\xc3\xa4n valioliigan FK Zenit Pietariin voittaen heti samassa kuussa Ven\xc3\xa4j\xc3\xa4n supercupin.\n_START_SECTION_\nMaajoukkueura\n_START_PARAGRAPH_\nDzjuba pelasi Ven\xc3\xa4j\xc3\xa4n alle 21-vuotiaiden maajoukkueessa yhdeks\xc3\xa4n ottelua tehden nelj\xc3\xa4 maalia vuosina 2007\xe2\x80\x932010. Debyytti Ven\xc3\xa4j\xc3\xa4n jalkapallomaajoukkueessa tapahtui 11. marraskuuta 2011 yst\xc3\xa4vyysottelussa Kreikkaa vastaan. Maalitilins\xc3\xa4 h\xc3\xa4n avasi syyskuussa 2014 EM-karsintaottelussa Liechtensteini\xc3\xa4 vastaan. Vuoden 2015 syyskuussa, niin ik\xc3\xa4\xc3\xa4n EM-karsintaottelussa Liechtensteini\xc3\xa4 vastaan, Dzyuba teki nelj\xc3\xa4 maalia Ven\xc3\xa4j\xc3\xa4n voittaessa 7\xe2\x80\x930.'